Băiatul trăieşte într-un luminiş, la un kilometru de satul Enculeşti, judeţul Argeş. Coliba i-a construit-o tatăl său plecat la muncă. Mama lui l-a părăsit mai demult, iar pe surorile lui le-a lăsat la Centrul de Plasament.

Singur şi speriat, Andrei mârâia precum câinii pentru a-i speria pe hoţi.

Satul Enculeşti cunoaşte drama lui Andrei. „Îi mai dă lumea din sat de milă”, spune o femeie.

„Andrei trăiește, vă spun sincer, pe apucate. Îi mai dă lumea câte o bucăţică de pâine. Are o situaţie foarte critic”, adaugă un sătean.

Într-un târziu a aflat şi Direcţia pentru Protecţia Copilului. „N-a mâncat nimic. Constatând această situație de risc, s-a impus luarea măsurii în regim de urgenţă pentru copil”, a declarat Viorica Necula, reprezentant DGASPC Argeş.

Andrei a fost mutat acum într-un centru de plasament. Soarta lui va fi decisă însă de o instanţă, care va hotărî dacă părinţii vor fi decazuţi din drepturi.

După ce-a-nvăţat să trăiască În pădure, Andrei este acum învaţă să trăiască printre oameni.